Babája és totyogó korú gyermekének etetése | Braun Household Magyarország
Az alábbi tippek segítenek Önnek abban, hogy gyermeke számára sikeresen kialakítson egy egészséges étkezési mintát, mely egész életén keresztül hasznára válik.
Mikor kezdjük el a szilárd ételek bevezetését?*
Minden baba számára eljön az az "áttörés", amikor elfogadja az új ízeket. Épp ezért ne halasszuk a szilárd ételek bevezetését 6 hónapos kornál későbbre.* Ugyanakkor, ne is kezdjük el 4 hónapos kornál hamarabb (17 hetes kor).
A szilárd ételek bevezetése a baba étrendjébe*
Kezdjük egy kisebb adag teljesen sima állagú, folyós pürével (a Braun Multiquick kézi botmixerrel jól eldolgozva és anyatejjel vagy tápszerrel hígítva). Először kínáljon a kanál hegyén egy kis adagot, hogy gyermeke megszokja az érzést szájában. Ne feledje, hogy babája eddig még csak folyadékot ivott. Eleinte bőven elegendő, ha egy vagy két kanál pépes étellel próbálkozunk naponta.
A baba szoptatása után kínálhatjuk a szilárd ételt (pl. pürét). Erre azért van szükség, hogy a baba ne legyen éhes amikor új ízekkel és állaggal próbáljuk megismertetni. Célszerű először csak egyféle alapanyagból készített pépeknél maradni (anyatejjel vagy tápszerrel hígítva), még mielőtt elkezdenénk a vegyes pürékkel való ismerkedést. Ne feledje, kisbabája számára a szilárd étel teljesen új élmény, ezért ha először nem tűnik túl lelkesnek, próbálkozzon néhány nap múlva újra. Ha egy bizonyos ételt a baba nem akar elfogadni, akkor pár nap elteltével kínálja meg vele ismét.Fontos szerephez jut a gyermekek helyes táplálkozásra való nevelésében, hogy ha a hozzátáplálás ideje alatt sokféle frissen főzött ételt adjon neki.* A hozzátáplálás időszaka az, amikor a gyermekek felismerik melyek a számukra ízletes ételek és elfogadják az új ízeket és állagokat. Ezek a pozitív élmények egész életük során végigkísérik őket.A kisbabák anyutól és aputól szintén ellesik, hogy mi az amit jó enni. Amint megtanulnak ülni, máris érdeklődéssel figyelik az Ön étkezési szokásait. Ez, egy fontos része annak a tanulási folyamatnak, amely elvezeti őket ahhoz, mit is szabad biztonsággal fogyasztani. Épp ezért kiemelkedő szerepe van annak, hogy Ön egészséges ételeket egyen, s hogy kifejezésre is juttassa mennyire finom és mennyire élvezetes az adott étel fogyasztása.
A szilárd ételekre való áttérés következő szakasza*
A püréket sűrűbb állagúvá tehetjük, ha egyre kevesebb anyatejjel vagy tápszerrel hígítjuk fel azokat, valamint egyre kevésbé turmixoljuk el a Braun Multiquick kézi botmixerrel. Az első néhány szilárd étel bevezetése után, fokozatosan ismertessünk meg a babával újabb ízeket.Soha ne erőltesse, hogy kisbabája többet egyen, mint amennyit kíván: engedje, hogy a saját tempóját kövesse. Ahogy kezdi megszokni a szilárd ételeket, kb. hat hónapos korától először napi 1, majd 9 hónapos korától 2 alkalommal kínáljuk neki.Toddlers and beyond
Totyogó-kor és azt követően
Ne adjon öt éven aluli gyermeknek egész mogyorót! A szőlőt, répát és hasonló ételeket is vágja kisebb darabokra a fulladás elkerülése érdekében!Bizonyos időszakokban a totyogóknak kisebb az étvágyuk, mint máskor. Ezek az időszakok általában problémák nélkül elmúlnak, noha néhány gyermek esetében élesebben jelentkezhetnek.
A totyogó korszakban sok gyermek - aki egyébként válogatós - nagy valószínűséggel hajlandó kipróbálni új ételeket is akkor, ha más hasonló korú vagy akár idősebb gyermekkel együtt fogyaszthatja ugyanazt az ételt.Ne feledje, hogy a gyermek által megevett étel mennyisége, akár napról napra változhat. Néhány szülő aggódik emiatt és ezt totyogó gyermeke megérezheti, amelyre még kevesebb étel fogyasztásával reagálhat. Ne próbáljuk étellel zsarolni a gyereket - például, így: " ha nem eszed meg ezt, akkor nem ehetsz azt". Ne sugallja azt, hogy vannak "jó" és "rossz ételek".
Amint meg tudja fogni és fel tudja emelni az összetört banán, főtt alma vagy ehhez hasonló ételek apró darabkáit, kisbabája valószínűleg 7-8 hónapos kora körül elkezdi az önálló étkezést. Amennyiben hajlandóságot mutat erre, engedje, hogy ő fogja a kanalat, miközben Ön egy másik kanállal eteti őt. Igaz, hogy minden maszatos lesz, de ez is a része az ételről és evésről szóló leckének.
Az étkezések alkalmával kitörő hisztit megelőzheti, ha az étel készen várja a babát mielőtt az asztalhoz vagy az etetőszékbe ültetné őt.
Mennyi folyadékot adjak babámnak?
6 hónapos kor alatti kisbabák esetébenA hozzátáplálás első szakaszában a babák még mindig elegendő folyadékot kapnak az anyatejből és az elfogyasztott szilárd ételekből.* Ha az időjárás nagyon meleg, a tápszeres babáknak szükségük lehet egy kis vízre, amelyet először felforralt és utána visszahűtött.Kisbabák, 7-12 hónapos korMivel már a szilárd ételek sűrűbbek, és kevesebb folyadékot tartalmaznak, étkezések alkalmával adjunk babánknak egy kis vizet pohárból.TotyogókKínáljon elegendő mennyiségű folyadékot a babának. Legjobb, ha tejjel vagy vízzel kínálja gyermekét, mivel ezek nem rontják fogait.
*A kisbabák különböző életkorban válnak éretté a szilárd ételek fogyasztására. Ha kétségei merülnek fel, vagy kérdései vannak ezzel kapcsolatban, forduljon védőnőjéhez, gyermekorvosához!
A beteg gyermek étrendje (1-3 éves kor közötti gyermekek esetében)